Vec: Statický návrh konštrukcie oceľovej haly č. zákazky – SK12542

Stavba: KOMPOSTÁREŇY DOLNÝ BAR  
Objekt: SO 05 Sklad certifikovaného kompostu

Miesto výstavby: p.č. 887/63, 887/64, 887/68, 887/10, 902/2

kat. územie Dolný bar

930 14, Dolný bar

Investor: Obec Dolný Bar, Dolný Bar č.30

930 14 Dolný bar

Výrobca konštrukcie:

LLENTAB AB, Švédske kráľovstvo

Konštrukcia je navrhnutá na stále zaťaženie a špecifikované náhodné zaťaženia pre lokalitu p.č. 887/63, 887/64, 887/68, 887/10, 902/2 kat. územie Dolný bar zaťaženie podľa STN EN 1991 Zaťaženie konštrukcií. Zaťaženie snehom podľa STN EN 1991-1-3/NA1 (03/2012) snehová zóna I., charakteristická hodnota zaťaženia snehom sk = 0,57 kN/m2, región mimoriadnych zaťažení snehom 1. Zaťaženie vetrom, podľa STN EN 1991-1-4:2007, vetrová oblasť I., základná rýchlosť vetra Vb,0 = 24m/s. Kategória terénu II.. Technologické priťaženie strechy 0.10 kN/m2.

Konštrukcia je navrhnutá ako rámová so sedlovým priehradovým väzníkom. Stľpy sú kĺbovo kotvené do základov.

Strešné opláštenie je neizolované z trapézových plechov, ktoré sú skrutkované do oceľových väzníc.

Stenové opláštenie je skladané z trapézových plechov skrutkovaných do oceľových paždíkov.

Konštrukcia je bez požiarnej odolnosti.

Výpočet je prevedený metódou konečných prvkov v programe Autodesk Robot Structural Analysis. Splnením požiadaviek STN EN 1993-1-1 Navrhovanie oceľových konštrukcií (11/2006) Časť 1.1 Všeobecné pravidlá a pravidlá pre budovy a STN EN 1993-1-3 Navrhovanie oceľových konštrukcií (predp.:07/2009) Časť 1.3 Doplnkové pravidlá pre prvky a plošné profily tvarované za studena, je stavba bezpečná a staticky vyhovuje.

Ak sa vyskytnú okolnosti, ktoré sú v rozpore s týmto posudkom, resp. ak sa počas výstavby objavia nepredvídané okolnosti, je ich nutné hlásiť spracovateľovi posudku a projektantovi stavby!

Tento projekt je vyhotovený pre účely stavebného konania. Pre účely realizácie je potrebné spodrobniť statický výpočet a predložiť podrobnejšiu projektovú dokumentáciu (viď. §66 ods.3 písm. a a písm. g Zákona č.50/1976 Zb.) v znení neskorších predpisov, ktorá bude obsahovať výkresy výstuže železobetónových konštrukcií, oceľových konštrukcií, detaily napojenia atď.

Ing. Martin Ihring

V Bratislave dňa 4. 12. 2020